Document ID: 31996R1191

ΚΑΝΟΝΙΣΜΟΣ (ΕΚ) αριθ. 1191/96 ΤΟΥ ΣΥΜΒΟΥΛΙΟΥ της 26ης Ιουνίου 1996 για την τροποποίηση του κανονισμού (ΕΟΚ) αριθ. 2658/87 σχετικά με τη δασμολογική και στατιστική ονοματολογία και το κοινό δασμολόγιο σε ότι αφορά τα βύσσινα
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 28 και 113,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 2658/87 του Συμβουλίου (1) περιλαμβάνει στο παράρτημα Ι το μέρος ΙΙΙ, τμήμα 1 παράρτημα 2 της συνδυασμένης ονοματολογίας τον κατάλογο των προϊόντων για τα οποία ισχύει η τιμή εισόδου, καθώς και για κάθε ένα από αυτά, την κλίμακα των τιμών εισόδου που χρησιμεύουν για τη δασμολογική ταξινόμηση των εισαγόμενων προϊόντων και τον καθορισμό των εφαρμοζομένων εισαγωγικών δεσμών 7 ότι η εφαρμογή των εν λόγω τιμών εισόδου στην περίπτωση των βυσσίνων, προϊόντων που σχεδόν αποκλειστικά προορίζονται για τη μεταποίηση, μπορεί να αποτελέσει υπερβολική επιβάρυνση για τη βιομηχανία αυτή 7 ότι συνεπώς πρέπει να καθοριστούν για τα προϊόντα αυτά χαμηλότερες τιμές εισόδου 7 ότι το επίπεδο των τιμών εισόδου πρέπει να λαμβάνει υπόψη ιδίως το μέσο όρο των τιμών μονάδας κατά τη διάρκεια της αντιπροσωπευτικής περιόδου 7 ότι επιπλέον πρέπει να μειωθεί το ύψος των αυτόνομων κατ' αξία δασμών για τα προϊόντα αυτά, ώστε να είναι το ίδιο επίπεδο με το ύψος των συμβατικών κατ' αξία δασμών 7
ότι η περίοδος εισαγωγής των βυσσίνων που προορίζονται για μεταποίηση αρχίζει περί την 15η Ιουνίου 7 ότι για να επιτραπεί ο εφοδιασμός της βιομηχανίας υπό κανονικές συνθήκες, από την αρχή της περιόδου μεταποίησης, έχουν ληφθεί τα αναγκαία μεταβατικά μέτρα δυνάμει του κανονισμού (ΕΚ) αριθ. 1739/95 της Επιτροπής, της 17ης Ιουλίου 1995, για τη θέσπιση ορισμένων μεταβατικών μέτρων σχετικά με το καθεστώς της τιμής εισόδου που εφαρμόζεται στα βύσσινα (2),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Το μέρος ΙΙΙ, τμήμα Ι, παράρτημα 2 της συνδυασμένης ονοματολογίας που επισυνάπτεται ως παράρτημα Ι στον κανονισμό (ΕΟΚ) αριθ. 2658/87 τροποποιείται σύμφωνα με το παράρτημα του παρόντος κανονισμού.
2. Κατά την ετήσια μείωση του ύψους των συμβατικών κατ' αξία δασμών για τα βύσσινα που προορίζονται για μεταποίηση των κωδικών ΣΟ 0809 20 31, 0809 20 41, 0809 20 51, και 0809 20 61, η οποία αποφασίστηκε κατ' εφαρμογή των συμφωνιών που έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης, το ύψος των αντίστοιχων αυτόνομων κατ' αξία δασμών μειώνεται στο ίδιο επίπεδο και σύμφωνα με τον ίδιο ρυθμό.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 26 Ιουνίου 1996.

Labels: 3
17
15